רעיון לפרשת בראשית

**שֶׁבְּשָׁעָה שֶׁאָמַר הַקָּדוֹשׁ בָּרוּךְ הוּא לִבְראֹת אֶת הָאָדָם, נִמְלַךְ (**התעייץ עם**) בְּמַלְאֲכֵי הַשָּׁרֵת.**

**...אָמַר לָהֶם (**ה ' למלאכים**): אָדָם שֶׁאֲנִי רוֹצֶה לִבְראֹת, תְּהֵא חָכְמָתוֹ מְרֻבָּה מִשֶּׁלָּכֶם!**

**מֶה עָשָׂה? כִּנֵּס כָּל בְּהֵמָה וְחַיָּה וָעוֹף וְהֶעֱבִירָן לִפְנֵיהֶם (לפני המלאכים).**

**אָמַר לָהֶם (**למלאכים**): מַה שְּׁמוֹתָם שֶׁל אֵלּוּ? לֹא יָדְעוּ.**

**כֵּיוָן שֶׁבָּרָא אָדָם, הֶעֱבִירָן לְפָנָיו (**ה' העביר לפניו את החיות**). אָמַר לֵיהּ (**אמר ה' לאדם**): מַה שְּׁמוֹתָן שֶׁל אֵלּוּ?**

**אָמַר לָזֶה נָאֶה לִקְרוֹתוֹ שׁוֹר, וְלָזֶה אֲרִי, וְלָזֶה סוּס, וְלָזֶה חֲמוֹר, וְלָזֶה גָּמָל, וְלָזֶה נֶשֶׁר, וְכֵן כֻּלָּם, שֶׁנֶּאֱמַר, וַיִּקְרָא הָאָדָם שֵׁמוֹת לְכָל הַבְּהֵמָה וְגוֹ' (בְּרֵאשִׁית ב כ).**

**אָמַר לֵיהּ, וְאַתָּה מַה שִּׁמְךָ? (**ה' שאל את אדם – מה שמך?**)**

**אָמַר לֵיהּ, אָדָם. וְלָמָּה? שֶׁנִּבְרֵאתִי מִן הָאֲדָמָה.**

מדרש תנחומא חוקת פרק ו'

אדם היה נבון וחכם והוא קלט והבין את התכונות המיוחדות של כל בעלי החיים שה' העביר לפניו. לכל אחד הוא נתן שם שמבטא את תכונותיו המיוחדות. אדם היה כל כך חכם, שהמדרש מספר שהוא קרא לה' (א-ד-נ-י).

זה נראה מוזר שכאשר הגיע העת לתת שם לעצמו, "אדם" – "מן האדמה" היה השם הטוב ביותר שהוא העלה בדעתו. האם לא היה יותר מתאים לתת לעצמו שם המבטא את אחת מתכונותיו המיוחדות של האדם? משהו מרומם ונעלה המשקף את חכמתו של האדם? הרי הוא היה יכול לתת שם על פי יכולתו של אדם לתכנן, להנדס, לבנות ולפתור בעיות?

ההבדל הגדול בין אדם לבהמה הוא שהבהמות נולדות עם התכונות המיוחדות שלהן. אבל חכמתו ויכולותיו של האדם אינן קיימות בהתחלה. כדי להוציא את כוחו אל הפועל האדם צריך להחליט לעשות כן, ולעבוד ולעמול להשיג את מה שהוא רוצה לעשות.

כל גדולתו של האדם אינה שווה כלום אם האדם לא מנצל את כשרונותיו. אם הוא מבזבז את היכולות שלו, בסופו של דבר הוא אינו יותר טוב מהאדמה שממנה הוא בא. אדם הבין את זה ובשמו רמז לכך שהאדם מתחיל את דרכו - אדמה. עליו מוטלת האחריות להתרומם "מן האדמה".

על פי הרב נתן צבי פינקל זצ"ל, הסבא מסלבודקה כפי שרשום בילקוט לקח טוב, והרב יששכר פרנד שליט"א תשנ"ט

**שאלות לשולחן שבת**

1. עיון בפרשה מגלה דבר מפתיע. כאשר ה' יצר את החרקים, החיות והעופות התורה מספרת לנו "וירא אלקים כי טוב..." אבל, כאשר ה' יצר את האדם, התורה לא חוזרת על המשפט הזה. האם תוכל לתת הסבר לכך לפי מה שלמדנו?
2. חז"ל מלמדים אותנו שה' דורש יותר מהצדיקים מאשר מאנשים רגילים (הקב"ה מדקדק עם צדיקים כחוט השערה...). מדוע?